ਕੇ. ਐਮ. ਚੰਦਾ

ਕੁਮਾਰੀ ਚੰਦਾ (ਅੰਗ੍ਰੇਜ਼ੀ: Kumari Chanda; 16 ਅਗਸਤ 2001) ਇੱਕ ਭਾਰਤੀ ਮੱਧ-ਦੂਰੀ ਦੀ ਦੌੜਾਕ ਹੈ। ਉਸਨੇ 2023 ਏਸ਼ੀਅਨ ਅਥਲੈਟਿਕਸ ਚੈਂਪੀਅਨਸ਼ਿਪ ਔਰਤਾਂ ਦੀ 800 ਮੀਟਰ ਦੌੜ ਵਿੱਚ ਚਾਂਦੀ ਦਾ ਤਗਮਾ ਜਿੱਤਿਆ।

 ਕਰੀਅਰ 
2019 ਵਿੱਚ, ਚੰਦਾ ਨੇ ਆਂਧਰਾ ਪ੍ਰਦੇਸ਼ ਵਿੱਚ ਹੋਈ 35ਵੀਂ ਜੂਨੀਅਰ ਨੈਸ਼ਨਲ ਐਥਲੈਟਿਕਸ ਚੈਂਪੀਅਨਸ਼ਿਪ ਵਿੱਚ 1,500 ਮੀਟਰ ਦੌੜ (4:17.19) ਵਿੱਚ ਇੱਕ ਰਾਸ਼ਟਰੀ ਰਿਕਾਰਡ ਬਣਾਇਆ ਅਤੇ 3000 ਮੀਟਰ ਈਵੈਂਟ ਵਿੱਚ ਸੋਨ ਤਗਮਾ ਜਿੱਤਿਆ। ਉਸਨੇ ਦਸੰਬਰ 2019 ਵਿੱਚ ਪੰਜਾਬ ਵਿੱਚ ਹੋਏ ਨੈਸ਼ਨਲ ਸਕੂਲ ਅਥਲੈਟਿਕਸ ਮੁਕਾਬਲੇ ਵਿੱਚ 800 ਮੀਟਰ ਦੌੜ ਵਿੱਚ 2 ਮਿੰਟ ਅਤੇ 9 ਸਕਿੰਟਾਂ ਵਿੱਚ 800 ਮੀਟਰ ਦੌੜ ਪੂਰੀ ਕਰਕੇ ਸੋਨ ਤਗਮਾ ਜਿੱਤਿਆ। ਮਾਰਚ ਵਿੱਚ ਦਿੱਲੀ ਵਿੱਚ ਆਯੋਜਿਤ 2021 ਫੈਡਰੇਸ਼ਨ ਕੱਪ ਸੀਨੀਅਰ ਅਥਲੈਟਿਕਸ ਚੈਂਪੀਅਨਸ਼ਿਪ ਵਿੱਚ, ਚੰਦਾ ਨੇ ਸੋਨ ਤਗਮਾ ਜਿੱਤਿਆ। ਕੋਜ਼ੀਕੋਡ ਵਿਖੇ ਹੋਏ 2022 ਫੈਡਰੇਸ਼ਨ ਕੱਪ ਵਿੱਚ, ਉਸਨੇ 800 ਮੀਟਰ ਦੌੜ ਜਿੱਤੀ ਅਤੇ 1500 ਮੀਟਰ ਵਿੱਚ ਤੀਜੇ ਸਥਾਨ 'ਤੇ ਰਹੀ। ਉਸੇ ਸਾਲ, ਉਸਨੇ ਗੁਜਰਾਤ ਵਿੱਚ ਹੋਈਆਂ 36ਵੀਆਂ ਰਾਸ਼ਟਰੀ ਖੇਡਾਂ ਵਿੱਚ 800 ਮੀਟਰ ਅਤੇ 1500 ਮੀਟਰ ਦੌੜ ਵਿੱਚ ਸੋਨ ਤਗਮਾ ਜਿੱਤਿਆ। 2:01.58 ਦੇ ਸਮੇਂ ਨਾਲ 800 ਮੀਟਰ ਪੂਰੀ ਕਰਕੇ, ਉਸਨੇ ਇੱਕ ਨਵਾਂ ਰਾਸ਼ਟਰੀ ਰਿਕਾਰਡ ਬਣਾਇਆ। 2.01.58 ਦੇ ਸਮੇਂ ਨਾਲ, ਚੰਦਾ ਨੇ ਬੈਂਕਾਕ ਵਿੱਚ ਆਯੋਜਿਤ 2023 ਏਸ਼ੀਅਨ ਅਥਲੈਟਿਕਸ ਚੈਂਪੀਅਨਸ਼ਿਪ ਵਿੱਚ 800 ਮੀਟਰ ਲਈ ਚਾਂਦੀ ਦਾ ਤਗਮਾ ਜਿੱਤਿਆ।

 ਨਿੱਜੀ ਜ਼ਿੰਦਗੀ 
ਚੰਦਾ ਉੱਤਰੀ ਦਿੱਲੀ ਦੇ ਅਲੀਪੁਰ ਪਿੰਡ ਦੀ ਰਹਿਣ ਵਾਲੀ ਹੈ।

 ਹਵਾਲੇ 

ਸ਼੍ਰੇਣੀ:21ਵੀਂ ਸਦੀ ਦੀਆਂ ਭਾਰਤੀ ਔਰਤਾਂ
ਸ਼੍ਰੇਣੀ:ਜਨਮ 2001
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਅਥਲੀਟ